Վարչապետի խոսքով՝ մեկը մյուսի նկատմամբ ՀԱՊԿ անդամների պարտականությունները հստակ չեն: «Ի՞նչ պարտականություններ ունեն ՀԱՊԿ անդամ երկրները մեկը մյուսի ու կազմակերպության նկատմամբ: Կարծում եմ՝ ոչ մեկին դա մինչև վերջ հասկանալի չէ: Եկեք չմոռանանք, որ այն նաև մեր կազմակերպությունն է, հավաքական կազմակերպություն է: Պետք չէ մտածել, որ որևէ մեկը կառույցի ներսում դրա հեղինակության մասին ավելի շատ է մտածում, իսկ մյուսի համար դրա հեղինակությունն ու վարկը կարևոր չեն: Կարող եմ երաշխավորել, որ Հայաստանի համար այն շատ ու շատ կարևոր կազմակերպություն է, և մեզ համար կարևոր է, որ այն իսկապես արդյունավետ լինի»,- նշել է Փաշինյանը: